નાગમતી અને રંગમતી નદીઓએ પોતાના મુખ પર ઠાલવેલા કાંપથી જુનું બારૃ બુરાઈ ગયું છે, અને આસપાસ કેટલીક નવી ભૂમિ પણ રચાઈ છે, એટલું જ નહીં પરંતુ ઠલવાતા કાંપ અને માટીના ચડતા થરથી બચાવવા જુના દેવસ્થાનોને ફરતા ચણતર કરીને અથવા શિખર ઊંચા લઈને રક્ષવા પડ્યા છે, તેની ખાત્રી સિધ્ધનાથ મંદિર, અને જુના મણી નાગનાથના ડેરાની વર્તમાન સ્થિતિ અને જમીનની સપાટીથી તેનું નીચું લેવલ જોવાથી થશે, આ બંને મંદિરો જામનગરની સ્થાપના પહેલાંના ઈસવીસનના નવમાં કે દસમાં સૈકા જેટલા જુના ગણાય છે.